CELEX: 31988R2994
Language: el
Date: 1988-09-29 00:00:00
Title: Κανονισμός (ΕΟΚ) αριθ. 2994/88 της Επιτροπής της 29ης Σεπτεμβρίου 1988 για τροποποίηση των κανονισμών (ΕΟΚ) αριθ. 765/86, αριθ. 2262/87 και αριθ. 1383/88 όσον αφορά την προθεσμία για την ανάληψη ή την απόσυρση του βουτύρου παρεμβάσεως που προορίζεται για εξαγωγή

Avis juridique important

|

31988R2994

Κανονισμός (ΕΟΚ) αριθ. 2994/88 της Επιτροπής της 29ης Σεπτεμβρίου 1988 για τροποποίηση των κανονισμών (ΕΟΚ) αριθ. 765/86, αριθ. 2262/87 και αριθ. 1383/88 όσον αφορά την προθεσμία για την ανάληψη ή την απόσυρση του βουτύρου παρεμβάσεως που προορίζεται για εξαγωγή  

Επίσημη Εφημερίδα αριθ. L 270 της 30/09/1988 σ. 0062 - 0063

***** ΚΑΝΟΝΙΣΜΟΣ (ΕΟΚ) αριθ. 2994/88 ΤΗΣ ΕΠΙΤΡΟΠΗΣ  της 29ης Σεπτεμβρίου 1988  για τροποποίηση των κανονισμών (ΕΟΚ) αριθ. 765/86, αριθ. 2262/87 και αριθ. 1383/88 όσον αφορά την προθεσμία για την ανάληψη ή την απόσυρση του βουτύρου παρεμβάσεως που προορίζεται για εξαγωγή  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 765/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2204/88 (4), προβλέπει τις λεπτομέρειες για την πώληση βουτύρου από απόθεμα παρεμβάσεως που προορίζεται για εξαγωγή προς ορισμένους προορισμούς·  ότι ο κανονισμός (ΕΟΚ) αριθ. 2262/87 (5) όπως τροποποιήθηκε τελευταία από τον κανονισμό (ΕΟΚ) αριθ. 1674/88 (6) καθορίζει τις λεπτομέρειες εξαγωγής του βουτύρου παρεμβάσεως για κοινωνική χρήση στις αναπτυσσόμενες χώρες·  ότι ο κανονισμός (ΕΟΚ) αριθ. 1383/88 της Επιτροπής (7) όπως τροποποιήθηκε από τον κανονισμό (ΕΟΚ) αριθ. 1980/88 (8) καθορίζει τις λεπτομέρειες για την ειδική πώληση του βουτύρου από απόθεμα παρεμβάσεως που προορίζεται για εξαγωγή υπό μορφή βουτυρελαίου ή Ghee προς το Μπαγκλαντές·  ότι οι εν λόγω κανονισμοί προβλέπουν ως ημερομηνία λήξης της προθεσμίας για την ανάληψη ή την απόσυρση του βουτύρου τη 15η Σεπτεμβρίου 1988· ότι πρέπει να παραταθεί η ημερομηνία αυτή κατά 15 ημέρες προκειμένου να αμβλυνθούν οι διοικητικές δυσκολίες που ενδέχεται να θέσουν σε κίνδυνο την επιτυχία των εργασιών εξαγωγής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 10 του κανονισμού (ΕΟΚ) αριθ. 765/86 τροποποιείται ως εξής:  1) Στο δεύτερο εδάφιο δεύτερη περίπτωση η ημερομηνία «15 Σεπτεμβρίου 1988» αντικαθίσταται από την ημερομηνία «30 Σεπτεμβρίου 1988».  2) προστίθεται το ακόλουθο εδάφιο:  «κατά παρέκκλιση από το άρθρο 6 παράγραφος 2 δεύτερο εδάφιο του κανονισμού (ΕΟΚ) αριθ. 2776/88 της Επιτροπής το ποσό των απωλειών που προκύπτουν από την ανάληψη που αναφέρεται στο δεύτερο εδάφιο δεύτερη περίπτωση, αφαιρείται κατά 100 % από τις δαπάνες που θα δηλώνονται σύμφωνα με το παράρτημα ΙΙ του κανονισμού (ΕΟΚ) αριθ. 3184/83.  (*) ΕΕ αριθ. L 249 της 8. 9. 1988, σ. 9.»  Άρθρο 2  Το άρθρο 7β του κανονισμού (ΕΟΚ) αριθ. 2262/87 τροποποιείται ως εξής:  1) Στην παράγραφο 1 η ημερομηνία «16 Σεπτεμβρίου 1988» αντικαθίσταται από την ημερομηνία «1 Οκτωβρίου 1988».  2) Στην παράγραφο 2 η ημερομηνία «15 Σεπτεμβρίου 1988» αντικαθίσταται από την ημερομηνία «20 Σεπτεμβρίου 1988».  3) Στην παράγραφο 1 προστίθεται το ακόλουθο εδάφιο:  «κατά παρέκκλιση από το άρθρο 6 παράγραφος 2 δεύτερο εδάφιο του κανονισμού (ΕΟΚ) αριθ. 2776/88 της Επιτροπής το ποσό των απωλειών που προκύπτουν από την ανάληψη που αναφέρεται στο πρώτο εδάφιο αφαιρείται κατά 100 % από τις δαπάνες που θα δηλώνονται σύμφωνα με το παράρτημα ΙΙ του κανονισμού (ΕΟΚ) αριθ. 3184/83.  (*) ΕΕ αριθ. L 249 της 8. 9. 1988, σ. 9.»  Άρθρο 3  Το άρθρο 4 του κανονισμού (ΕΟΚ) αριθ. 1383/87 τροποποιείται ως εξής:  1) Στο πρώτο εδάφιο η ημερομηνία «15 Σεπτεμβρίου 1988» αντικαθίσταται από την ημερομηνία «30 Σεπτεμβρίου 1988».  2) Προστίθεται το ακόλουθο εδάφιο:  «κατά παρέκκλιση από το άρθρο 6 παράγραφος 2 δεύτερο εδάφιο του κανονισμού (ΕΟΚ) αριθ. 2776/88 της Επιτροπής το ποσό των απωλειών που προκύπτουν από την ανάληψη που αναφέρεται στο πρώτο εδάφιο αφαιρείται κατά 100 % από τις δαπάνες που θα δηλώνονται σύμφωνα με το παράρτημα ΙΙ του κανονισμού (ΕΟΚ) αριθ. 3184/83.  (*) ΕΕ αριθ. L 249 της 8. 9. 1988, σ. 9.»  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Σεπτεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 110 της 29. 4. 1988, σ. 27.  (3) ΕΕ αριθ. L 72 της 15. 3. 1986, σ. 11.  (4) ΕΕ αριθ. L 195 της 23. 7. 1988, σ. 57.  (5) ΕΕ αριθ. L 208 της 30. 7. 1987, σ. 18.  (6) ΕΕ αριθ. L 150 της 16. 6. 1988, σ. 17.  (7) ΕΕ αριθ. L 128 της 21. 5. 1988, σ. 13.  (8) ΕΕ αριθ. L 174 της 6. 7. 1988, σ. 27.